**Likumprojekta „Grozījumi Valsts sociālo pabalstu likumā”**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **Tiesību akta projekta anotācijas kopsavilkums** | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | | Likumprojekts “Grozījumi Valsts sociālo pabalstu likumā” (turpmāk – likumprojekts) ir izstrādāts pēc Labklājības ministrijas iniciatīvas, lai   * noteiktu, ka par bērniem ar invaliditāti ģimenes valsts pabalsts tiek izmaksāts līdz bērna 20 gadu vecumam neatkarīgi no izglītības turpināšanas; * paredzētu tiesības saņemt bērna piedzimšanas pabalstu par jebkuru reģistrētu bērnu, nevis tikai no bērna astotās dzīvības dienas; * noteiktu, ka atlīdzības par audžuģimenes pienākumu pildīšanu apmērs ir atkarīgs no kopējā bērnu skaita audžuģimenē neatkarīgi no tā, kurš no audžuģimenes locekļiem noslēdzis līgumu ar pašvaldību par vienu, vairākiem vai visiem bērniem; * precizētu terminoloģiju, saskaņotu tiesību normas ar citu likumu normām un novērstu neskaidrības vairāku tiesību normu piemērošanā.   Likumprojektā noteikts, ka tas stāsies spēkā 2010.gada 1.janvārī, bet atsevišķas tā normas – 2020.gada 1.jūlijā. |
| **I. Tiesību akta projekta izstrādes nepieciešamība** | | | | |
| 1. | Pamatojums | | | Labklājības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA).  Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Valsts sociālo pabalstu likums (turpmāk – Likums).  1. Likuma 4.pants nosaka to personu loku, kam ir tiesības uz valsts sociālajiem pabalstiem, t.i., Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods un kuri pastāvīgi dzīvo Latvijas teritorijā. 2020.gada 1.jūlijā stāsies spēkā Fizisko personu reģistra likums, kas paredz vienotu fizisko personu reģistru, kas tiks veidots uz esošā Iedzīvotāju reģistra bāzes, paplašinot Iedzīvotāju reģistra subjektu loku ar ārzemniekiem, kuri nonāk tiesiskajās attiecībās ar valsti. Tādējādi Fizisko personu reģistrā valsts iestādes iekļaus ārvalstniekus, kuri būs kaut kādā saskarsmē ar valsts iestādi un šiem ārzemniekiem tiks piešķirts personas kods. Šiem ārzemniekiem personas statuss reģistrā būs neaktīvs, savukārt pārējām personām statuss būs aktīvs.  Ņemot vērā, ka no 2020.gada 1.jūlija personas kods būs jebkurai personai, kas nonākusi saskarsmē ar Latvijas valsts iestādēm, nepieciešams precizēt personu loku, kuriem būs tiesības uz valsts sociālajiem pabalstiem, t.i., Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods, Fizisko personu reģistrā statuss ir aktīvs un kuri pastāvīgi dzīvo Latvijas teritorijā. Nosacījumu par to, ka personas statuss Fizisko personu reģistrā ir aktīvs, paredzēts attiecināt arī uz bērniem, par kuriem piešķir valsts sociālos pabalstus.  Ņemot vērā, ka tiesības uz valsts sociālajiem pabalstiem ir personām, kuras pastāvīgi dzīvo Latvijas teritorijā (Likuma 4.pants), likumprojektā nepieciešams precizēt, kas ir pastāvīgā dzīvesvieta Latvijā. Attiecīgi likumprojektā paredzēts papildināt Likuma 4.pantu ar 11 daļu, ka pastāvīgā dzīvesvieta ir vieta, kurā persona faktiski dzīvo un kurā atrodas tās parasto interešu centrs. Minētā norma veidota, ņemot vērā Eiropas Parlamenta un Padomes Regulas (EK) Nr.987/2009 (2009.gada 16.septembris), ar ko nosaka īstenošanas kārtību Regulai (EK) Nr.883/2004 par sociālās nodrošināšanas sistēmu koordinēšanu 11.pantā noteikto, ka gadījumos, kad divu vai vairāku dalībvalstu iestāžu starpā nav vienošanās par tādas personas, uz kuru attiecas pamatregula, dzīvesvietas noteikšanu, šīs iestādes kopīgi izveido attiecīgās personas interešu centru, balstoties uz attiecīgu vispārēju tādas pieejamās informācijas izvērtējumu, kas vajadzības gadījumā var ietvert:   |  |  | | --- | --- | | a) | uzturēšanās ilgumu un nepārtrauktību attiecīgo dalībvalstu teritorijā; |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | b) | personas situāciju, tostarp:   |  |  | | --- | --- | | 1) | jebkuras veiktās darbības būtību un specifiskās īpašības, jo īpaši vietu, kur šādu darbību parasti veic, darbības stabilitāti un jebkura darba līguma ilgumu; |  |  |  | | --- | --- | | 2) | ģimenes stāvokli un ģimenes saites; |  |  |  | | --- | --- | | 3) | nealgotu darbību veikšanu; |  |  |  | | --- | --- | | 4) | studentiem – viņu ienākumu avotu; |  |  |  | | --- | --- | | 5) | mājokļa situāciju, jo īpaši to, cik tas ir pastāvīgs; |  |  |  | | --- | --- | | 6) | dalībvalsti, kurā personu uzskata par dzīvojošu nodokļu piemērošanai. | |   Ja vairāku to kritēriju apsvēršana, kas balstīti uz attiecīgiem izklāstītajiem faktiem, nerada vienošanos attiecīgo iestāžu starpā, tad izšķiroši faktori personas faktiskās dzīvesvietas noteikšanā ir minētās personas nodoms, kā tas redzams no šādiem faktiem un apstākļiem, jo īpaši iemesli, kas lika šai personai pārcelties. Pēc Valsts sociālās apdrošināšanas aģentūras pieprasījuma personai būs pienākums pierādīt savu pastāvīgo dzīvi Latvijā un Latviju kā parasto interešu centru, iesniedzot pierādījumus, kas apstiprina šos faktu. Proti, VSAA izvērtēs informāciju par pabalsta pieprasītāja uzturēšanās ilgumu un nepārtrauktību Latvijas teritorijā; personas nodarbinātību (nodarbinātības vietu, darbības stabilitāti, darba līguma ilgumu), ģimenes stāvokli un ģimenes saites, saimnieciskās darbības veikšanu, mājokļa situāciju, nodokļu un valsts sociālās apdrošināšanas iemaksu maksāšanu un citus būtiskus faktus, kas varētu liecināt, ka Latvija ir personas pastāvīgā dzīvesvieta un/vai parasto interešu centrs.  2. Saskaņā ar Likuma 6.pantu ģimenes valsts pabalstu piešķir personai, kura audzina bērnu. Pabalstu piešķir par katru bērnu, kurš ir vecumā no viena gada līdz 15 gadiem, vai ir vecāks par 15 gadiem, mācās vispārējās izglītības vai profesionālās izglītības iestādē un nav stājies laulībā. Šādā gadījumā pabalstu piešķir uz laiku, kamēr bērns apmeklē izglītības iestādi, bet ne ilgāk kā līdz dienai, kad viņš sasniedz 20 gadu vecumu vai stājas laulībā. Tāpat atbilstoši Likuma 6.panta otrās daļas 2.punktam un 16.panta ceturtajai daļai bērns, kurš bijis aizbildnībā, sasniedzot 18 gadu vecumu, pabalstu ir tiesīgs saņemt pats. Ņemot vērā, ka šobrīd pastāv iespēja ES dalībvalstu pilsoņiem brīvi pārvietoties ES dalībvalstu teritorijā, daudzi Latvijas iedzīvotāji izmanto šo iespēju un ir uzsākuši darba tiesiskās attiecības ārvalstīs, bet bērni tiek atstāti Latvijā un nodoti citu personu aprūpē. Ja vecāki ir prombūtnē ilgāk par trim mēnešiem, tad Bērnu tiesību aizsardzības likuma 45.1panta pirmā daļa paredz, ka vecāki var nodot bērnu citas personas aprūpē Latvijā uz laiku, kas ilgāks par trim mēnešiem, ja pirms tam vecāku dzīvesvietas bāriņtiesa atzinusi, ka šāda nodošana atbilst bērna interesēm un persona spēs bērnu pienācīgi aprūpēt. Savukārt, ja bērnu ievieto audžuģimenē, tad viņš tur atrodas, kamēr var atgriezties savā ģimenē, vai, ja tas nav iespējams, līdz bērna adopcijai vai aizbildnības nodibināšanai. Bet netrūkst gadījumu, kad bērns audžuģimenē nodzīvo līdz 18 gadu sasniegšanai (pilngadībai). Pēc šī vecuma sasniegšanas audžuģimenes loceklim vairs nav tiesību uz valsts sociālajiem pabalstiem par pilngadību sasniegušo bērnu. No Valsts bērnu tiesību aizsardzības inspekcijas sagatavotā "Pārskata par bāriņtiesu darbu 2018.gadā kopsavilkuma" secināms, ka 2018.gadā ar bāriņtiesas lēmumu 230 bērni ir nodoti citas personas aprūpē, no kuriem 221 bērns ir nodots citas personas aprūpē Latvijā, savukārt 9 bērni ir nodoti citas personas aprūpē ārvalstīs[[1]](#footnote-1). Faktiski pēdējo gadu laikā būtiski ir palielinājies to bērnu skaits, kuri ar bāriņtiesas lēmumu tiek nodoti citu personu aprūpē, kamēr vecāki izmanto iespēju strādāt ārvalstīs. 2018.gada 31.decembrī kopumā Latvijā 6438 bērni atradās ārpusģimenes aprūpē.  Ņemot vērā, ka tiesības uz ģimenes valsts pabalstu vienlīdzīgas ir visiem bērniem neatkarīgi no ārpusģimenes aprūpes formas, kādā tie atradušies pirms pilngadības sasniegšanas un VSAA jau šobrīd praksē izmaksā ģimenes valsts pabalstu ārpusģimenes aprūpē esošiem bērniem pēc pilngadības sasniegšanas, kuri turpina mācības, tādējādi nepieciešams precizēt Likuma normas. Ar likumprojekta grozījumiem 16.panta ceturtajā daļā tiek noteikts, ka ģimenes valsts pabalstu, kas piešķirts par aizbildnībā, audžuģimenē esošu bērnu, vai pabalsts ar bāriņtiesas īpašu lēmumu piešķirts personai, kura faktiski audzina bērnu, bērnam sasniedzot 18 gadu vecumu, piešķir un izmaksā pašam bērnam. Minētais attieksies arī uz bērniem, kas atrodas aprūpes iestādē un sasniedz 18 gadu vecumu. Vienlaikus, lai novērstu Likuma 6. un 16.panta normu dublēšanos, tiek izslēgts 6.panta otrās daļas 2.punkta trešais teikums.  Papildus tam ir konstatēts, ka atbilstoši Likuma 6.panta tiesiskajam regulējumam situācijās, ja bērnam ir noteikta invaliditāte un viņš ir spējīgs turpināt izglītību pēc pamatizglītības iegūšanas, ģimene saņem lielāku valsts atbalstu nekā tajos gadījumos, ja bērns ar invaliditāti sava veselības stāvokļa dēļ nevar turpināt iegūt izglītību vispārējās izglītības vai profesionālās izglītības iestādē pēc pamatizglītības iegūšanas. Atbilstoši Latvijas Republikas Satversmes 110.pantam, valsts īpaši palīdz bērniem ar invaliditāti. Šī brīža spēkā esošais normatīvais regulējums ir nelabvēlīgs tām ģimenēm, kurās aug bērns ar invaliditāti un kurš sava veselības stāvokļa dēļ nevar turpināt mācības pēc 15 gadu sasniegšanas. Saskaņā ar VSAA datiem 2018.gada nogalē invaliditāte tika noteikta 2864 bērniem vecumā no 15 līdz 20 gadiem (neieskaitot). Savukārt ģimenes valsts pabalsts netika izmaksāts par 611 jeb 21% bērniem ar invaliditāti minētajā vecuma grupā. Viens no Labklājības ministrijas politikas mērķiem ir veicināt ģimeņu nodibināšanos, stabilitāti, labklājību, sekmēt dzimstību, kā arī atbilstoši ANO Konvencijā par personu ar invaliditāti tiesībām noteiktajam mērķim veicināt, aizsargāt un nodrošināt to, lai personas ar invaliditāti varētu pilnībā un vienlīdzīgi ar citiem izmantot visas cilvēktiesības un pamatbrīvības, veicināt personas cieņas ievērošanu, kā arī veikt pasākumus invaliditātes izraisīto seku mazināšanai. Likumprojekts paredz, ka ģimenes valsts pabalstu personai, kas audzina bērnu ar invaliditāti, piešķir no dienas, kad bērnam noteikta invaliditāte, bet ne ilgāk kā līdz dienai, kad bērns sasniedz 20 gadu vecumu, neatkarīgi no fakta, vai bērns apmeklē izglītības iestādi. Vienlaikus personai, kas audzina bērnu ar invaliditāti, papildus ģimenes valsts pabalstam būs tiesības saņemt arī piemaksu par divu un vairāk bērnu audzināšanu no viena gada līdz 20 gadu vecumam (neieskaitot).    3. Likuma 8.panta otrā daļa nosaka, ka tiesības saņemt bērna piedzimšanas pabalstu rodas no astotās bērna dzīvības dienas vai no aizbildnības nodibināšanas dienas. Bērna tiesību un interešu prioritāte nozīmē, ka ne vien tiesai un citām institūcijām savi lēmumi jāpieņem, ievērojot bērnu tiesības un intereses, bet arī likumdevējam normatīvie akti jāpieņem vai jāgroza, aizsargājot bērnu tiesības un intereses iespējami labākajā veidā[[2]](#footnote-2). Satversmes tiesa ir norādījusi, ka sociālās tiesības ir ļoti nozīmīgas, taču vienlaikus īpašas, atšķirīgas cilvēktiesības, jo šo tiesību realizācija ir atkarīga no katras valsts ekonomiskās situācijas un pieejamiem resursiem[[3]](#footnote-3). Ņemot vērā, ka vecākiem finansiālie izdevumi, kas saistīti ar bērna piedzimšanu, izveidojas jau pirms bērna piedzimšanas, iegādājoties pūriņu un visas nepieciešamās lietas, lai pēc bērna piedzimšanas viņi spētu uzreiz nodrošināt pilnvērtīgu bērna aprūpi, tad valstiskā līmenī ir jāsniedz finansiāls atbalsts ģimenēm uzreiz pēc bērna reģistrācijas, tas ir, jāparedz tiesības saņemt bērna piedzimšanas pabalstu par jebkuru reģistrētu bērnu. Līdz ar to likumprojekts paredz izslēgt Likuma 8.panta otro daļu.  4. Saskaņā ar Likuma 11.pantu atlīdzību par audžuģimenes pienākumu pildīšanu piešķir ģimenei vai personai, kura Ministru kabineta noteiktajā kārtībā ieguvusi audžuģimenes statusu un kurai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Šā panta ceturtā daļa paredz, ka atlīdzības apmērs ir atkarīgs no bērnu skaita audžuģimenē. Audžuģimene ir kā viens veselums, viens institūts, neatkarīgi no tā, vai audžuģimenes statuss ir piešķirts vienai personai vai laulātajiem, kā arī bērns tiek ievietots audžuģimenē kā vienā veselumā, nevis ievietots katra atsevišķa audžuvecāka aprūpē. Likumprojekts precizē, ka turpmāk atlīdzības apmērs būs atkarīgs no kopējā bērnu skaita audžuģimenē (izņemot bioloģiskos bērnus), neatkarīgi no tā, kurš no audžuģimenes locekļiem noslēdzis līgumu ar pašvaldību par vienu, vairākiem vai visiem bērniem.  5. Likuma 12.pants paredz, ka pabalstu transporta izdevumu kompensēšanai piešķir personai, kurai pašai vai kuras bērnam likumā un citos normatīvajos aktos paredzētajā kārtībā ir noteikta invaliditāte un izsniegts atzinums par medicīnisko indikāciju noteikšanu speciāli pielāgota vieglā automobiļa iegādei un pabalsta saņemšanai.Līdzšinējais atzinuma nosaukums, kas tika lietots gan Likuma 12.pantā, gan Ministru kabineta 2014.gada 23.decembra noteikumos Nr.805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” (turpmāk - MK noteikumi Nr.805) un saturēja vārdus “vieglā automobiļa iegādei”, ir vēsturiski saglabājies, kaut arī atbalsts tiek sniegts tikai transportlīdzekļa pielāgošanai, bet ne transportlīdzekļa iegādei. Izstrādājot 2017.gada 12.septembra grozījumus MK noteikumos Nr.805, tika precizēts atzinuma nosaukums. Lai nepamatoti nepalielinātu normatīvo aktu grozījumu skaitu un to radīto administratīvo slogu, vienlaikus netika veikti grozījumi Likuma 12.pantā, kur minēts atzinuma nosaukums, paredzot, ka grozījumi Likumā tiks veikti brīdī, kad tajā tiks veikti vēl citi grozījumi.  Atbilstoši Invaliditātes likumā un Likuma 12.panta pirmajā daļā noteiktajam invaliditāti nosaka un atzinumu transporta izdevumu kompensēšanai, pamatojoties uz Veselības un darbspēju ekspertīzes ārstu valsts komisijas (turpmāk – Valsts komisija) izsniegto atzinumu. Šobrīd Valsts komisija atzinumu par medicīniskajām indikācijām pabalsta saņemšanai transporta izdevumu kompensēšanai izsniedz, pamatojoties uz noteiktajiem kritērijiem MK noteikumos Nr.805, kas izdoti, pamatojoties uz Invaliditātes likumā iekļauto deleģējumu. Lai līdzīgi, kā tas noteiks Likuma 12.1 pantā par deleģējumu Ministru kabinetam noteikt kritērijus atzinuma par īpašas kopšanas nepieciešamību sniegšanai, ir nepieciešams papildināt Likuma 12.panta pirmo daļu ar pilnvarojumu Ministru kabinetam noteikt kritērijus atzinuma transporta izdevumu kompensēšanai sniegšanai. Likumprojektā iekļauti attiecīgi precizējumi Likuma 12.pantā.  6. Likumā šobrīd nav noteikts, kā rīkoties gadījumos, kad personai, saskaņā ar Likuma 13.panta pirmo daļu ir tiesības uz vairākiem valsts sociālā nodrošinājuma pabalstiem, kā, piemēram, pabalstu kā personai ar invaliditāti un pabalstu apgādnieka zaudējuma gadījumā, vai pabalstu kā personai ar invaliditāti un pabalstu personai, kura ir sasniegusi vecuma pensijas piešķiršanai nepieciešamo vecumu. Ņemot vērā, ka tiesiskais regulējums šajā jautājumā ir nepilnīgs, Likumprojekts paredz turpmāk precizēt, ka šādos gadījumos personai tiek piešķirts viens, apmēra ziņā lielākais pabalsts.  7. Likumprojektā iekļauta papildus norma par grozījumu Likuma 13.pantā, lai savstarpēji harmonizētu spēkā esošo tiesisko regulējumu, proti, likuma “Par valsts pensijām” 32.panta vienpadsmitā daļa nosaka, ja apgādnieka zaudējuma pensiju piešķir par periodu, kurā izmaksāts pabalsts aizbildnībā esoša bērna uzturēšanai, tad izmaksājamo pensiju samazina par saņemtā pabalsta summu. Nosacījumiem, kas piemērojami arī gadījumos, kad tiek piešķirts valsts sociālā nodrošinājuma pabalsts apgādnieka zaudējuma gadījumā. Lai novērstu atšķirīgu attieksmi gadījumos, kad bērns zaudē apgādnieku, Likumā paredzēts ieviest jaunu nosacījumu, ka gadījumos, ja valsts sociālā nodrošinājuma pabalstu apgādnieka zaudējuma gadījumā piešķir par periodu, kurā izmaksāts pabalsts aizbildnībā esoša bērna uzturēšanai, tad izmaksājamā valsts sociālā nodrošinājuma pabalsta summu samazina par saņemtā pabalsta aizbildnībā esoša bērna uzturēšanai summu.  8. Likuma 16.panta otrā daļa paredz ģimenes valsts pabalsta, bērna kopšanas pabalsta, bērna invalīda kopšanas pabalsta un bērna piedzimšanas pabalsta piešķiršanu aizbildnim tikai pie trīs nosacījumiem – ja bērna vecākiem ir pārtrauktas vai atņemtas bērna aizgādības tiesības, ja bērna vecāki ir miruši vai atrodas bezvēsts prombūtnē, kā arī, ja bērna vecāki nav sasnieguši likumā “Par sociālo drošību” noteikto sociālās rīcībspējas vecumu. Atbilstoši Bāriņtiesu likuma 26.panta pirmās daļas 5.punktam viens no aizbildnības nodibināšanas iemesliem ir gadījumi, kad vecāki slimības dēļ nespēj pienācīgi aprūpēt un uzraudzīt bērnu. Bāriņtiesas 2015.gadā[[4]](#footnote-4) par 37 bērniem, 2016.gadā[[5]](#footnote-5) par 45 bērniem, 2017.gadā[[6]](#footnote-6) par 37, 2018.gadā[[7]](#footnote-7) par 38 bērniem pieņēmušas lēmumu par ārpusģimenes aprūpi, kuru vecāki slimības dēļ nespēj pienācīgi aprūpēt un uzraudzīt bērnu. Apkopotā statistika par bāriņtiesas darbu liecina, ka bāriņtiesas ik gadu pieņem lēmumus par aizbildnības nodibināšanu bērnam, ja bērna vecāki slimības dēļ nespēj pienācīgi pildīt savus vecāka pienākumus attiecībā pret bērnu. Taču Likums neparedz valsts sociālo pabalstu izmaksu gadījumos, kad aizbildnība tiek nodibināta šī iemesla dēļ. Ņemot vērā, ka tiesības uz sociālo pabalstu izmaksu būtu jābūt vienlīdzīgām visiem bērniem neatkarīgi no aizbildnības nodibināšanas iemesla un VSAA jau šobrīd praksē izmaksā aizbildnim izmaksā pienākošos pabalstus, likumprojekts paredz papildināt Likuma 16.panta otro daļu ar 4.punktu, nosakot, ka turpmāk aizbildnim tiks piešķirti pabalsti arī gadījumā, ja bērna vecāki slimības dēļ nespēj realizēt aizgādību, lai juridiski nostiprinātu jau esošo kārtību.  Papildus Likuma 16.pantā precizēta norāde, ka pabalstu transporta izdevumu kompensēšanai var piešķirt vienam no vecākiem vai aizbildnim.  9. Atbilstoši Invaliditātes likumā un MK noteikumos Nr.805 noteiktajam, pamatojoties uz funkcionēšanas ierobežojuma izvērtējumu, Valsts komisijas amatpersona izdod administratīvo aktu, ar kuru nosaka invaliditāti un darbspēju zaudējumu procentos uz noteiktu termiņu no sešiem mēnešiem līdz pieciem gadiem, vai arī bez atkārtotas invaliditātes ekspertīzes termiņa (uz mūžu) pilngadīgām personām un bērniem līdz 18 gadu vecuma sasniegšanai. Vienlaikus ar lēmumu pieņemšanu par invaliditātes vai darbspēju zaudējuma noteikšanu vai pēc tā pieņemšanas personai ar invaliditāti (t.sk. bērnam līdz 18 gadu vecuma sasniegšanai), atbilstoši funkcionēšanas ierobežojuma pakāpei var tikt izsniegts atzinums par īpašas kopšanas nepieciešamību, savukārt atbilstoši funkcionēšanas ierobežojumu veidam var tikt izsniegts atzinums par medicīnisko indikāciju noteikšanu vieglā automobiļa speciālai pielāgošanai un pabalsta saņemšanai transporta izdevumu kompensēšanai.  Likuma 7.1 panta trešā daļa, 12.panta otrā daļa un 12.1 panta otrā daļa paredz, ka kopšanas pabalstu personai ar invaliditāti un pabalstu transporta izdevumu kompensēšanai piešķir no dienas, kad Valsts komisija ir izdevusi attiecīgos atzinumus. Saskaņā ar Likuma 17.panta otro daļu, lai saņemtu valsts sociālo pabalstu, tā pieprasītājs personiski vai ar pilnvarotas personas starpniecību iesniedz VSAA rakstveida pieprasījumu. Taču praksē mēdz būt situācijas, kad personām savu fizisko spēju ierobežojumu dēļ nav iespējas šo iesniegumu ne parakstīt, ne arī iesniegt. Tāpat šīm personām gan dažādu veselības traucējumu dēļ, gan citu iemeslu dēļ bieži nav iespējams nokārtot pilnvarojumu.  Saskaņā ar VSAA sniegto informāciju 2018.gada janvārī – jūlijā pirmo reizi izsniegtiem atzinumiem par indikācijām, kas dod tiesības saņemt īpašās kopšanas pabalstu, kā arī pabalstu un atlaides transporta izdevumu kompensēšanai, īpašas kopšanas pabalsts ir piešķirts 96% gadījumu (1916 no 1998 gadījumiem), bet pabalsts transporta izdevumu kompensēšanai 89% gadījumu (2778 no 3111 gadījumiem). Nepiešķiršanas gadījumiem gan ir iespējami vairāki iemesli – persona nav vērsusies VSAA ar iesniegumu šo pabalstu saņemšanai savas nespējas vai nezināšanas dēļ; persona apzinās, ka normatīvajos aktos noteikto nosacījumu dēļ tai konkrētais pabalsts nepienākas, tādēļ to nepieprasa; personas iesniegums ir saņemts nesen un tā apstrāde vēl ir procesā.  Tā kā personām (t.sk. bērniem), kurām tiek noteiktas indikācijas, kas dod tiesības saņemt īpašās kopšanas pabalstu un transporta izdevumu kompensāciju, vienmēr ir noteikta arī invaliditāte, tad pakalpojums (invaliditātes pensija, vai piemaksa pie ģimenes pabalsta par bērnu ar invaliditāti) viņām jau var būt piešķirts, kā rezultātā aktuālā izmaksas adrese vai kredītiestādes vai pasta norēķinu sistēmas konta numurs jau būs VSAA rīcībā. Savukārt informāciju par personai noteiktajām medicīniskajām indikācijām un izsniegtajiem atzinumiem VSAA elektroniski saņem no Valsts komisijas.  Lai atvieglotu īpašās kopšanas pabalsta un pabalsta transporta izdevumu kompensēšanai saņemšanas iespēju un mazinātu administratīvo slogu personām, kuras pastāvīgi dzīvo Latvijā, ir nepieciešams grozīt Likuma 17.panta otro daļu, lai minētos pakalpojumus personām ar invaliditāti vai personām, kuras kopj bērnu ar invaliditāti un kurām VSAA izmaksā invaliditātes pensiju, valsts sociālā nodrošinājuma pabalstu invaliditātes gadījumā vai piemaksu pie ģimenes pabalsta par bērnu ar invaliditāti, varētu piešķirt bez personas iesnieguma, tikai pamatojoties uz Valsts komisijas sniegto informāciju par personai noteiktajām medicīniskajām indikācijām. Piešķirot minētos pabalstus bez personas iesnieguma, VSAA ir iespējams apzināt visus riskus, jo nepieciešamā informācija (Iedzīvotāju reģistra dati; dati par atrašanos pilnā valsts apgādībā vai pašvaldību sociālās aprūpes centros) ir pieejama.  Taču jāņem vērā, ka saskaņā ar likumu “Par valsts pensijām” personai, kurai vienlaikus ir tiesības gan uz šajā Likumā noteikto valsts pensiju, gan uz pensiju, ko izmaksā no valsts budžeta saskaņā ar citu likumu (t.i., izdienas pensijas), piešķir vienu pensiju, ņemot vērā šīs personas izvēli, ja citos likumos nav noteikta citāda kārtība. Tāpat saskaņā ar minēto likumu tiesības uz invaliditātes pensiju personai ar invaliditāti ir līdz pensionēšanās vecuma sasniegšanai. Sasniedzot pensionēšanās vecumu, personai invaliditātes pensijas vietā piešķir vecuma pensiju. Tas nozīmē, ka persona, kurai ir noteikta invaliditāte, var saņemt nevis invaliditātes pensiju vai valsts sociālā nodrošinājuma pabalstu invaliditātes gadījumā, bet gan izdienas pensiju vai apgādnieka zaudējuma pensiju, bet, sasniedzot pensionēšanās vecumu, vecuma pensiju vai valsts sociālā nodrošinājuma pabalstu vecuma gadījumā. Tāpat jāņem vērā, ka VSAA neadministrē visas izdienas pensijas (neadministrē militārpersonu, Satversmes aizsardzības biroja un Militārās izlūkošanas un drošības dienesta amatpersonu izdienas pensijas), kā rezultātā VSAA var nebūt nepieciešamā informācija (izmaksas veids – piegāde mājās vai pārskaitījums uz kredītiestādes vai pasta norēķinu sistēmas konta, aktuālā izmaksas adrese vai kredītiestādes vai pasta norēķinu sistēmas konta numurs).  Ņemot vērā iepriekš minēto, Likumā ir jānosaka, ka pieprasījumu īpašās kopšanas pabalsta un pabalsta transporta izdevumu kompensēšanai saņemšanai var neiesniegt persona, kurai ir noteikta invaliditāte un kura ir valsts pensijas, kā arī izdienas pensijas, kuru administrē VSAA, saņēmēja vai valsts sociālā nodrošinājuma pabalsta saņēmēja, vai persona, kura kopj bērnu ar invaliditāti un kura saņem piemaksu pie ģimenes valsts pabalsta par bērnu ar invaliditāti.  Līdz ar to personām, kurām pēc grozījumu stāšanās spēkā Valsts komisija būs izsniegusi atzinumu par medicīniskajām indikācijām īpašās kopšanas pabalsta un/vai pabalsta transporta izdevumu kompensācijai saņemšanai un kuras būs iepriekš minēto pabalstu vai pensiju saņēmēja, VSAA, pamatojoties uz saņemto informāciju no Valsts komisijas, piešķirs pabalstu bez personas pieprasījuma.  Gadījumā, ja persona pakalpojumu nevēlēsies saņemt, saskaņā ar Likumā noteikto viņa no tā varēs labprātīgi atteikties.  10. VSAA arvien biežāk saņem personu lūgumus pabalstus pārskaitīt uz ārvalstu kontiem, t.sk., uz tādām ārvalstīm, ar kurām Latvijai nav noslēgts līgums sociālās drošības jomā vai kura nav Eiropas Savienības dalībvalsts, Šveices Konfederācijas un Eiropas Ekonomikas zonas dalībvalsts. Minētās personas dzīvo vai ir nodarbinātas Latvijā. Šāds personu lūgums bieži ir pamatots ar iemeslu, ka Latvijā personas kredītiestādes kontu ir bloķējuši tiesu izpildītāji.  Likumā nav normu par pabalstu izmaksu. Ministru kabineta 1998.gada 28.jūlija noteikumu Nr.270 „Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība” 25. punkts nosaka, ka valsts sociālās apdrošināšanas pabalstus Valsts sociālās apdrošināšanas aģentūra pārskaita pabalsta saņēmēja kredītiestādes vai PNS (pasta norēķinu sistēma) kontā. Tādējādi normatīvie akti neparedz pabalstu pārskaitīšanu tieši pabalsta saņēmēja Latvijas kredītiestādes kontā vai PNS (pasta norēķinu sistēmas) kontā. Praksē VSAA nav tiesiska pamata atteikt pabalstu pārskaitīšanu uz personas kontu citā valstī. Līdz ar to arī izdevumus, kas pamatā ir lielāki par pabalstu Latvijas kredītiestādes kontā, par pabalsta pārskaitīšanu sedz sociālās apdrošināšanas speciālais budžets.  Prakse liecina, ka katra valsts savus piešķirtos pabalstus ieskaita personas kredītiestādes kontā valstī, kura piešķīrusi pabalstus.  Ņemot vērā iepriekš minēto un juridiskās skaidrības nodrošināšanai, likumprojektā iekļauta norma par pabalstu izmaksu, kas paredz pabalstu pārskaitīt pabalsta saņēmēja Latvijas Republikas kredītiestādes vai pasta norēķinu sistēmas (PNS) kontā.  11. Regulāri izmaksājamie valsts sociālie pabalsti tiek finansēti no valsts pamatbudžeta, t.i., no vispārējiem nodokļiem. Arī ilgstošas sociālās aprūpes un sociālās rehabilitācijas institūciju (turpmāk – ilgstošas sociālās aprūpes institūcija) pakalpojums personai tiek finansēts no valsts pamatbudžeta. Saskaņā ar Likuma 20. panta pirmās daļas 1. punktu regulāri izmaksājamos valsts sociālos pabalstus nemaksā par periodu, kurā pabalsta saņēmējs vai bērns, par kuru piešķirts pabalsts, atrodas pilnā valsts apgādībā, t.i., ieslodzījuma vietā, valsts sociālās aprūpes centrā u.c.. Atbilstoši Sociālo pakalpojumu un sociālās palīdzības likuma normām klienta pienākums ir maksāt par saņemto sociālo pakalpojumu, tai skaitā par atrašanos ilgstošas sociālās aprūpes institūcijā. Šajā gadījumā klients par saņemto pakalpojumu maksā 90% no pensijas un citiem ienākumiem. Tāpat likums nosaka, ka gadījumos, ja klientam nav minēto ienākumu, vai tie ir nepietiekami pilnas pakalpojuma cenas samaksai, atkarībā no viņa piederības pie kādas no iedzīvotāju grupām, samaksu par saņemto pakalpojumu pilnībā vai daļēji sedz no valsts budžeta. Ilgstošas sociālās aprūpes institūcijā personai nodrošinātais pakalpojuma apjoms nemainās atkarībā no tā, cik lielu daļu pakalpojuma izmaksu sedz no paša klienta ienākumiem, cik no valsts budžeta. Valsts sociālo pabalstu saglabāšana šajās institūcijās ievietotajām personām nozīmētu valsts budžeta naudas pārskaitīšanu valsts budžetā, t.i. papildus darbības, laika un cilvēkresursu patēriņu valsts budžeta līdzekļu plūsmas administrēšanai. Personas iespējas saņemt savām vajadzībām atbilstošu aprūpi, pajumti, uzturu tas neietekmē, jo visu minēto nodrošina ilgstošas sociālās aprūpes institūcijas pakalpojuma ietvaros. Savukārt pašvaldību un privātajos sociālās aprūpes centros visus izdevumus par saņemto pakalpojumu sedz klients no saviem ienākumiem vai trešā persona vai pašvaldība (nav valsts finansējuma). Līdz ar to ilgstošas sociālās aprūpes institūciju klientu gadījumā, nav korekti lietot terminu „atrodas pilnā valsts apgādībā”, jo tas traucē vienādu izpratni par Likuma 20.panta pirmās daļas 1.punkta piemērošanu attiecībā uz ilgstošas sociālās aprūpes institūciju klientiem. Lai novērstu minēto problēmu, Likumprojekts paredz precizēt 20.panta pirmās daļas 1.punktā lietoto terminoloģiju, aizstājot vārdus „atrodas pilnā valsts apgādībā” ar vārdiem „atrodas ieslodzījuma vietā vai ievietota ilgstošas sociālās aprūpes un sociālās rehabilitācijas institūcijā un personas uzturēšanos tajā pilnībā vai daļēji apmaksā valsts.  Lai VSAA varētu nodrošināt valsts sociālo pabalstu izmaksu atbilstoši Likumā noteiktajam, VSAA nepieciešama informācija par personu atrašanos pilnā valsts apgādībā, tai skaitā ieslodzījumā. Valsts sociālo pabalstu pārmaksas personām, kuras atrodas ieslodzījumā, VSAA parasti konstatē tad, kad persona lūdz pārskaitīt pabalstu uz ieslodzījumu vietas kontu. Jaunas informācijas apmaiņas ieviešanai, tiks slēgta starpresoru vienošanās starp VSAA un Ieslodzījuma vietu pārvaldi, tādējādi nosakot, ka Ieslodzījuma vietu pārvalde vienas dienas laikā nodos informāciju VSAA par personām, kuras ievietotas pilnā valsts apgādībā, t.i., ieslodzījumā. Ņemot vērā minēto, nepieciešams Likumu papildināt ar normu, kas uzliek par pienākumu Ieslodzījumu vietu pārvaldei sniegt informāciju VSAA par personām, kuras atrodas ieslodzījumā un par bērniem, kuri atrodas ieslodzījumu vietā ar vecākiem.  12. Saskaņā ar Apvienoto Nāciju Organizācijas Konvenciju par personu ar invaliditāti tiesībām un Invaliditātes likumu attiecībā uz personu, kurai ir noteikta invaliditāte, lietojams jēdziens “persona ar invaliditāti” vai “bērns ar invaliditāti”, aizstājot iepriekš lietoto jēdzienu “invalīds” un „bērns invalīds”. Šī jaunā terminoloģija normatīvajos aktos tiek mainīta pakāpeniski, tikai kopā ar citiem būtiskiem grozījumiem attiecīgajā normatīvajā aktā. Līdz ar to visā Likuma tekstā tiek mainīti pabalstu nosaukumi, lietojot terminus „persona ar invaliditāti” un “bērns ar invaliditāti”.  13. Likumprojekts paredz, ka grozījumi Likumā stājas spēkā 2010.gada 1.janvārī. Papildus noteikts pārejas posms, lai VSAA varētu veikt nepieciešamās izmaiņas informācijas sistēmās esošo pabalstu aprēķināšanai un izmaksai, kas pēc VSAA sniegtās informācijas būtu pieci mēneši. Līdz ar to likumprojekts paredz, ka VSAA ģimenes valsts pabalstu par bērnu ar invaliditāti vecumā no 15 līdz 20 gadiem, kas nemācās, piešķirs par periodu no 2020.gada 1.janvāra un izmaksās ne vēlāk kā līdz 2020.gada 1.jūlijam. Savukārt, grozījumi Likuma 6.panta otrās daļas 2.punktā un 8.panta otrajā daļā, 11.panta pirmās un otrās daļas jaunā redakcija, 13.panta 1.1 un piektā daļa, 16.panta otrās daļas 4.punkts un 20.panta septītā daļa stāsies spēkā 2020.gada 1.jūlijā, jo VSAA nav iespējams vienlaikus nodrošināt IS pielāgošanu visu likumprojekta grozījumos noteikto izmaiņu realizācijai, proti, ir nepieciešams izstrādāt jaunu pabalstu savstarpēju samazināšanu, informācijas apmaiņas ieviešanu ar Ieslodzījuma vietu pārvaldi, kā arī nodrošināt jaunu funkcionalitāti automatizētai pakalpojumu piešķiršanai. |
| 3. | Projekta izstrādē iesaistītās institūcijas un publiskas personas kapitālsabiedrības | | | Likumprojekta izstrādes laikā notika konsultēšanās ar VSAA. |
| 4. | Cita informācija | | | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Likumprojekts attiecas uz personām ar invaliditāti, ģimenēm ar bērniem, tai skaitā audžuģimenēm un pilnā valsts apgādībā esošajām personām.  Pēc VSAA statistikas datiem 2019.gada martā valsts sociālos pabalstu saņēma (personu skaits):   * bērna piedzimšanas pabalstu – 1462; * ģimenes valsts pabalstu – 347263; * piemaksu pie ģimenes valsts pabalsta par divu vai vairāk bērnu audzināšanu – 223 277; * piemaksu pie ģimenes valsts pabalsta par bērnu ar invaliditāti – 7810; * atlīdzību par audžuģimenes pienākumu pildīšanu – 524; * valsts sociālā nodrošinājuma pabalstu – 19354; * pabalstu personām ar invaliditāti, kurām ir nepieciešama kopšana – 15352. |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojekta tiesiskais regulējums būtiski nemaina sabiedrības tiesības un pienākumus. Tajā ietvertie grozījumi paplašina tiesības ģimenēm, kas audzina bērnu ar invaliditāti, saņemt ģimenes valsts pabalstu un piemaksu pie ģimenes valsts pabalsta līdz bērna 20 gadu vecuma sasniegšanai neatkarīgi no fakta, vai bērns apmeklē izglītības iestādi. Vienlaikus likumprojektā ietvertie grozījumi paplašina tiesības personām saņemt bērna piedzimšanas pabalstu par jebkuru reģistrētu bērnu. Ņemot vērā, ka tiek atvieglota atsevišķu pabalstu pieprasīšana, paredzams, ka tiks samazināts administratīvais slogs. Līdz šim, ja personai jau bija noteikta invaliditāte un piešķirts un izmaksāts attiecīgs pakalpojums (piem.: invaliditātes pensija, valsts sociālā nodrošinājuma pabalsts utt.), vēlāk nosakot indikācijas īpašai kopšanas nepieciešamībai, vai transporta izdevumu kompensācijai, personai VSAA ir jāiesniedz pieprasījums pakalpojuma saņemšanai. Pieprasījumu personas var iesniegt VSAA personīgi vai ar pilnvarotās personas starpniecību gan klātienē, gan pa pastu, gan elektroniski (parakstītu ar drošu elektronisko parakstu), gan izmantojot valsts pārvaldes pakalpojumu portālu www.latvija.lv. Turpmāk minētā mērķa grupa pieprasījumu varēs neiesniegt.  Tiesiskais regulējums nerada ietekmi uz tautsaimniecību. |
| 3. | Administratīvo izmaksu monetārs novērtējums | | | Likumprojekts nerada papildus ietekmi uz administratīvajām izmaksām. |
| 4. | Atbilstības izmaksu monetārs novērtējums | | | Nav |
| 5. | Cita informācija | | | Nav |
| **III. Tiesību akta projekta ietekme uz valsts budžetu un pašvaldību budžetiem** | | | | |
| |  |  |  |  |  |  |  |  | | --- | --- | --- | --- | --- | --- | --- | --- | | **Rādītāji** | **2019.gads** | | Turpmākie trīs gadi (*euro*) | | | | | | **2020** | | **2021** | | **2022** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi: | 315 074 737 | 0 | 320 476 085 | 0 | 323 242 856 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 296 234 013 | 0 | 301 746 961 | 0 | 304 579 932 | 0 | 0 | | 1.2. valsts speciālais budžets | 18 840 724 | 0 | 18 729 124 | 0 | 18 662 924 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi: | 315 105 291 | 0 | 320 506 639 | 523 201 | 323 273 410 | 262 240 | 262 240 | | 2.1. valsts pamatbudžets, *20.01.00 “Valsts sociālie pabalsti”, t.sk* | 296 234 013 | 0 | 301 746 961 | 235 705 | 304 579 932 | 262 240 | 262 240 | | *Ģimenes valsts pabalsts* | *115 895 437* | *0* | *116 478 805* | *209 169* | *117 390 549* | *209 169* | *209 169* | | *Bērna piedzimšanas pabalsts* | *8 425 685* | *0* | *8 425 685* | *26 536* | *8 425 685* | *53 071* | *53 071* | | 2.2. valsts speciālais budžets *04.05.00 “Valsts sociālās apdrošināšanas aģentūras speciālais budžets”* | 18 871 278 | 0 | 18 759 678 | 287 496 | 18 693 478 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme: | -30 554 | 0 | -30 554 | -523 201 | -30 554 | -262 240 | -262 240 | | 3.1. valsts pamatbudžets | 0 | 0 | 0 | -235 705 | 0 | -262 240 | -262 240 | | 3.2. speciālais budžets | -30 554 | 0 | -30 554 | -287 496 | -30 554 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 | | 5. Precizēta finansiālā ietekme: | x | 0 | 0 | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | 0 | 0 | | 5.2. speciālais budžets | 0 | 0 | 0 | 0 | 0 | 0 | | 5.3. pašvaldību budžets | 0 | 0 | 0 | 0 | 0 | 0 | | *\* Atbilstoši LM apstiprinātajam maksimāli pieļaujamam valsts pamatbudžeta un speciālā budžeta izdevumu apjomam.* | | | | | | | | | 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar VSAA datiem uz 2019.gada februāri invaliditāte noteikta 2864 bērniem vecumā no 15 līdz 19 gadiem. Savukārt ģimenes valsts pabalsts netika izmaksāts par 635 jeb 22% bērniem ar invaliditāti vecumā no 15 līdz 19 gadiem.   |  |  | | --- | --- | | **Vecums** | **Bērnu skaits** | | 15 | 37 | | 16 | 79 | | 17 | 110 | | 18 | 114 | | 19 | 295 | | **Kopā:** | **635** |   VSAA dati 2019.gada februāris  Lai nodrošinātu **ģimenes valsts pabalsta un piemaksas par divu un vairāk bērnu audzināšanu** izmaksu papildus nepieciešams:  635 x 12 mēn x 27.45 (2020.gada budžeta projekts) = **209 169 EUR**  **Bērna piedzimšanas pabalsta** apmērs ir 421,20 euro. Slimību profilakses un kontroles centra apkopotie statistikas dati par 2018.gadu liecina, ka 2018.gadā nedzīvi dzimušo bērnu skaits bija 102, savukārt 0-6 dienās mirušo bērnu skaits - 24. Atbilstoši likumprojektam, bērna piedzimšanas pabalsta izmaksai prognozējamie izdevumi gadā: 126 x 421,20 = **53 071,20 EUR.** Līdz ar to, pieņemot, ka likumprojekta norma stājas spēkā ar 2020.gada 1.jūliju, 2020.gadā papildus nepieciešams finansējums 53 071 euro /2 (pusgads) =**26 535,5 euro**, veicot noapaļošanu **26 536 euro**. **Savukārt 2021.gadā un turpmāk ik gadu 53 071 euro.**  **Līdz ar to LM pamatbudžeta apakšprogrammā 20.01.00 “Valsts sociālie pabalsti” nepieciešams finansējums šādā apmērā:**  **2020.gadā 235 705 euro apmērā un 2021.gadā un turpmāk ik gadu 262 240 euro apmērā**, tai skaitā:  - **ģimenes valsts pabalsta un piemaksas par divu un vairāk bērnu audzināšanu** izmaksu nodrošināšanai 2020.gadā un turpmāk ik gadu 209 169 euro apmērā,  **- bērna piedzimšanas pabalsta** izmaksu nodrošināšanai 2020.gadā 26 536 euro apmērā un 2021.gadā un turpmāk ik gadu 53 071 euro apmērā.    **VSAA grozījumos noteikto izmaiņu realizācijai (IS pielāgošanai)** 2020.gadā apakšprogrammā 04.05.00 “Valsts sociālās apdrošināšanas aģentūras speciālais budžets” nepieciešami papildus līdzekļi **287 496 EUR** apmērā. Papildus līdzekļu aprēķins:   |  |  |  | | --- | --- | --- | |  | **Izmaiņu saturs** | **Darba novērtējums (EUR)** | | 1. | Aizstājot *visā likumā* vārdu “invalīds” ar vārdiem “persona ar invaliditāti” ir nepieciešams precizēt pakalpojumu un dokumentu nosaukumus sistēmā, kā arī jātestē dokumentu formas | **6 534**  (15 c/d\*  435.60 EUR) | | 2. | *4.pantā* - Visu 13 valsts sociālo pabalstu tiesību noteikšanas algoritmi jāpapildina ar pārbaudi par pabalsta pieprasītāja un bērna (ja iesaistīts) statusu Fizisko personu reģistrā. Nepieciešams izstrādāt atbilstošus atteikuma iemeslus, jātestē lēmuma paraugi. Jāievieš inspektoriem iespēju atzīmēt veikto izvērtējumu – ir vai nav pierādīta dzīvesvieta Latvijā. | **102 366**  (235 c/d\* 435.60 EUR)  Katram pabalsta veidam 15 c/d | | 3. | *6.pantā* – tiesību noteikšanas izmaiņas ģimenes valsts pabalsta saņemšanai, ja bērnam ir invaliditāte. Tiesību noteikšanas izmaiņas uz piemaksu par bērnu ar invaliditāti, kā arī par bērnu skaitu | **32 670**  (75 c/d\* 435.60 EUR) | | 4. | *8.pantā* – tiesību noteikšanas izmaiņas bērna piedzimšanas pabalsta piešķiršanā | **4 356**  (10 c/d\* 435.60 EUR) | | 5. | *11.pantā* – precizējumi atlīdzības par audžuģimenes pienākumu pildīšanu, tiesību noteikšanā, jo līgums ar pašvaldību var būt noslēgts citai personai, nevis pabalsta pieprasītājam | **4 356**  (10 c/d\* 435.60 EUR) | | 6. | *13.pantā* – izmaiņas tiesību pārbaudēs gadījumiem, kad tiek pieprasīts otrs sociālā nodrošinājuma pabalsts, lai to nevis atteiktu, bet, salīdzinātu iepriekšējā un jaunā pakalpojuma apmērus un piešķirtu lielāko. Jāizstrādā jauna pabalstu savstarpējā samazināšana | **28 314**  (65 c/d\* 435.60 EUR) | | 7. | *17.pantā* – jauna funkcionalitāte automatizētai pakalpojumu piešķiršanai, saņemot atbilstošu informāciju no Veselības un darbspēju ekspertīzes ārstu valsts komisijas | **32 670**  (75 c/d\* 435.60 EUR) | | 8. | *20.pantā* – precizējumi pabalstu izmaksas nosacījumos. Jaunas informācijas apmaiņas ieviešanai ar Ieslodzījuma vietu pārvaldi | **76 230**  (175 c/d\* 435.60 EUR) | | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Nav | | | | | | | | 8. Cita informācija | *Jautājums par papildu valsts budžeta līdzekļu piešķiršanu 2020., 2021. un 2022.gadam skatāms Ministru kabinetā kopā ar visu ministriju un citu centrālo valsts iestāžu priekšlikumiem prioritārajiem pasākumiem likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021. un 2022.gadam” sagatavošanas un izskatīšanas procesā atbilstoši valsts budžeta finansiālajām iespējā* | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | |
| |  |  |  | | --- | --- | --- | | 1. | Saistītie tiesību aktu projekti | Pēc likumprojekta pieņemšanas Saeimā nepieciešami grozījumi šādos MK noteikumos:   * 2009.gada 22.decembra noteikumos Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību”; * 2009.gada 22.decembra noteikumos Nr.1606 “Noteikumi par pabalsta apmēru transporta izdevumu kompensēšanai invalīdiem, kuriem ir apgrūtināta pārvietošanās, tā pārskatīšanas kārtību un pabalsta piešķiršanas un izmaksas kārtību”; * 2009.gada 22.decembra noteikumos Nr.1607 “Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību”; * 2009.gada 22.decembra noteikumos Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību”; * 2014.gada 23.decembra noteikumos Nr.805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību”. | | 2. | Atbildīgā institūcija | Grozījumus šās sadaļas 1.punktā minētajos Ministru kabineta noteikumos izstrādās Labklājības ministrija | | 3. | Cita informācija | Nav | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Likumprojekts šo jomu neskar | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes saistībā ar likumprojektu nav plānotas. |
| 2. | | | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, 2019.gada 30.aprīlī ievietojot likumprojektu Labklājības ministrijas tīmekļa vietnē www.lm.gov.lv sadaļā “Sabiedrības līdzdalība” un Ministru kabineta mājaslapā www.mk.gov.lv, kur pirms likumprojekta pieteikšanas izsludināšanai Valsts sekretāru sanāksmē tika dota iespēja sabiedrībai izteikt viedokli par likumprojektu. |
| 3. | | | Sabiedrības līdzdalības rezultāti | Iebildumi un priekšlikumi no sabiedrības netika saņemti. |
| 4. | | | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | VSAA |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Pabalstu piešķiršanu un izmaksu nodrošinās VSAA esošo funkciju ietvaros. |
| 3. | | Cita informācija | | Nav |

Labklājības ministre R.Petraviča

Valsts sekretāra p.i.-

valsts sekretāra vietniece J.Muižniece

Mustermane 67021649

[zita.mustermane@lm.gov.lv](mailto:zita.mustermane@lm.gov.lv)

Grabe 67021594

[Daina.Grabe@lm.gov.lv](mailto:Daina.Grabe@lm.gov.lv)

1. . <http://www.bti.gov.lv/lat/barintiesas/statistika/?doc=5164&page>= [↑](#footnote-ref-1)
2. Satversmes tiesas 2004. gada 11. oktobra spriedums lietā Nr.2004-02-0106 11.punkts [↑](#footnote-ref-2)
3. Satversmes tiesas 2001.gada 15.marta spriedums lietā Nr.2000-08-0109 secinājumu daļa [↑](#footnote-ref-3)
4. http://www.bti.gov.lv/lat/barintiesas/statistika/?doc=4345&page= [↑](#footnote-ref-4)
5. http://www.bti.gov.lv/lat/barintiesas/statistika/?doc=4738&page= [↑](#footnote-ref-5)
6. http://www.bti.gov.lv/lat/barintiesas/statistika/?doc=5164&page= [↑](#footnote-ref-6)
7. <http://www.bti.gov.lv/lat/barintiesas/statistika/?doc=5422&page=> [↑](#footnote-ref-7)